pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"ปลัดกระทรวงกลาโหม ตรวจเยี่ยมความคืบหน้าการก่อสร้างอาคารที่พัก ร้านค้าสวัสดิการ สป. หวังกำลังพล ชุมชน ประชาชนได้ประโยชน์ร่วมกัน"
วันอังคารที่ 8 มีนาคม 2565
"ปลัดกระทรวงกลาโหม ตรวจเยี่ยมความคืบหน้าการก่อสร้างอาคารที่พัก ร้านค้าสวัสดิการ สป. หวังกําลังพล ชุมชน ประชาชนได้ประโยชน์ร่วมกัน"
ในวันจันทร์ที่ ๗ มีนาคม ๒๕๖๕ เวลา ๐๙.๓๐ น. พลเอก วรเกียรติ รัตนานนท์ ปลัดกระทรวงกลาโหม พร้อมคณะนายทหารชั้นผู้ใหญ่สังกัดสํานักงานปลัดกระทรวงกลาโหม
ลงพื้นที่ตรวจเยี่ยมการก่อสร้างอาคารที่พักอาศัยของสํานักงานปลัดกระทรวงกลาโหม พื้นที่แขวงบางจาก ศูนย์กีฬาสํานักงานปลัดกระทรวงกลาโหม ตลอดจนร้านค้าสวัสดิการสํานักงานปลัดกระทรวงกลาโหม ซึ่งตั้งอยู่บริเวณ จุดพักรถและสถานีบริการน้ํามัน ปตท. ริมทางพิเศษเฉลิมมหานคร (บางนาฝั่งขาเข้า)
โดยร้านค้าสวัสดิการดังกล่าวตั้งขึ้นเพื่ออํานวยความสะดวกแก่ผู้ใช้ทางพิเศษให้ได้ใช้บริการสิ่งอํานวยความสะดวกต่าง ๆ โดยในการตรวจเยี่ยมครั้งนี้เพื่อติดตามการจัดสวัสดิการในรูปแบบที่พักอาศัยให้กับกําลังพล ให้มีที่พักสะดวกต่อการเดินทาง โดยไม่ต้องเสียค่าเช่า การก่อสร้างร้านค้าสวัสดิการที่มุ่งเน้นการขายของดี มีคุณภาพแต่ราคาไม่แพงเพื่อคุณภาพชีวิตที่ดีของกําลังพล และประชาชน รวมทั้งเป็นการสร้างขวัญกําลังใจ ให้เกิดกับกําลังพลสํานักงานปลัดกระทรวงกลาโหมอีกทางหนึ่งด้วย
#กลาโหม135ปี
รัฐบาลไทย-ข่าวทำเนียบรัฐบาล-บขส. จัดรถโดยสารส่งผู้ป่วยโควิด 43 คน กลับไปรักษาตัวในจังหวัดภาคเหนือ
วันพุธที่ 18 สิงหาคม 2564
บขส. จัดรถโดยสารส่งผู้ป่วยโควิด 43 คน กลับไปรักษาตัวในจังหวัดภาคเหนือ
ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
ดร.สัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า บขส. ได้จัดรถโดยสารรับ-ส่งผู้ป่วยติดเชื้อโควิด-19 กลุ่มสีเขียว กลับไปรักษาตัวยังภูมิลําเนาอย่างต่อเนื่องโดยเมื่อวันที่ 17 และ 18 สิงหาคม 2564 ได้ส่งผู้ป่วยฯ เดินทางออกจากจากศูนย์การเคลื่อนย้าย กองทัพบก (ขส.ทบ.) กลับไปรักษาตัวที่จังหวัดสุโขทัย อุตรดิตถ์ แพร่ ลําปาง และเชียงใหม่ รวม 43 คน ซึ่งการรับ-ส่งผู้ป่วยเป็นไปด้วยความเรียบร้อย มีหน่วยงานที่เกี่ยวข้องมารับผู้ป่วยฯ และนําตัวไปรักษาต่อไป
กรรมการผู้จัดการใหญ่ บขส. กล่าวด้วยว่า ภารกิจครั้งนี้เป็นความร่วมมือของกระทรวงคมนาคม และกระทรวงสาธารณสุข ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่มีข้อสั่งการให้หน่วยงานในสังกัด ร่วมสนับสนุนการปฏิบัติหน้าที่ในการส่งต่อการดูแลผู้ป่วยติดเชื้อโควิด-19 หรือผู้ได้รับผลกระทบจากการแพร่ระบาดของเชื้อโควิด-19 ให้ได้รับความช่วยเหลือโดยเร็ว ซึ่งทุกเที่ยววิ่ง บขส. ได้คํานึงถึงความปลอดภัย และได้ปฏิบัติตามมาตรฐานตามที่สาธารณสุขกําหนด ทั้งนี้ บขส. พร้อมดูแลผู้ป่วยติดเชื้อโควิด-19 อย่างเต็มที่ เพื่อส่งผู้ป่วยโควิดจากกรุงเทพฯ กลับสู่ภูมิลําเนาได้อย่างปลอดภัย และขอย้ําว่า บขส. ดําเนินการรับ-ส่งผู้ป่วยฯ กลุ่มสีเขียว ตามที่ได้รับการประสานจาก สถาบันการแพทย์ฉุกเฉินแห่งชาติ (สพฉ.) เท่านั้น ไม่รับ-ส่งผู้ป่วย ที่เดินทางมาเอง (Walk in)
รัฐบาลไทย-ข่าวทำเนียบรัฐบาล-​ครม.เห็นชอบงบผูกพันข้ามปีงบประมาณ 66 เริ่มก่อสร้างสวนสัตว์ใหม่ปทุมธานี บนที่ดินพระราชทาน 300 ไร่
วันอังคารที่ 11 มกราคม 2565
​ครม.เห็นชอบงบผูกพันข้ามปีงบประมาณ 66 เริ่มก่อสร้างสวนสัตว์ใหม่ปทุมธานี บนที่ดินพระราชทาน 300 ไร่
​ครม.เห็นชอบงบผูกพันข้ามปีงบประมาณ 66 เริ่มก่อสร้างสวนสัตว์ใหม่ปทุมธานี บนที่ดินพระราชทาน 300 ไร่
วันที่ 11 มกราคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 มกราคม 2565 ว่า ครม.เห็นชอบงบผูกพันข้ามปีงบประมาณ 2566 จํานวน 1,109 ล้านบาท ของกระทรวงทรัพยากรธรรมชาติและสิ่งแวดล้อม โดยองค์การสวนสัตว์แห่งประเทศไทย เพื่อดําเนินการก่อสร้างสวนสัตว์แห่งใหม่ บนที่ดินพระราชทานจํานวน 300 ไร่ ในพื้นที่คลองหก ตําบลรังสิต อําเภอธัญบุรี จังหวัดปทุมธานี ซึ่งจะต้องเสนอขอตั้งงบประมาณรายจ่ายประจําปี 2566 ต่อสํานักงานประมาณต่อไป ทั้งนี้ โครงการก่อสร้างสวนสัตว์แห่งใหม่ เป็นการดําเนินงานระยะยาวระหว่างปี พ.ศ.2566 – 2570
สวนสัตว์แห่งใหม่นี้ จัดสร้างขึ้นเพื่อเฉลิมพระเกียรติพระเจ้าอยู่หัวรัชกาลที่ 10 ภายใต้แนวคิดจัดทําเป็นสวนสัตว์ที่ทันสมัยระดับนานาชาติ เพื่อเป็นแหล่งเรียนรู้ทางธรรมชาติที่สมบูรณ์ครบถ้วนในระดับสากล ทั้งการเป็นแหล่งเรียนรู้ชีวิตสัตว์ป่าในและนอกถิ่นอาศัย ระบบภูมินิเวศทางธรรมชาติที่สมบูรณ์แบบ เป็นแหล่งเรียนรู้ด้านการอนุรักษ์ศึกษาวิจัยและเพาะขยายพันธุ์สัตว์ป่าคืนสู่ธรรมชาติ รวมถึงเป็นแหล่งนันทการรองรับการท่องเที่ยวเชิงอนุรักษ์ที่เป็นมิตรกับสิ่งแวดล้อม ตามแนวพระราชดําริในพระบาทสมเด็จพระมหาภูมิพลอดุลยเดชมหาราชบรมนาถบพิตร แบ่งออกเป็น 6 ส่วน ประกอบด้วย 1)พื้นที่สวนสาธารณะ 2)พื้นที่ส่วนพาณิชย์ 3)พื้นที่ส่วนป้องกันน้ําท่วม 4)พื้นที่ส่วนวิจัย 5)พื้นที่ส่วนจอดรถ และ6)พื้นที่ส่วนจัดแสดงสัตว์โซนแอฟริกา โซนเอเชีย โซนออสเตรเลีย โซนอเมริกาใต้ และสวนสัตว์เด็ก
............................
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เร่งสนองนโยบาย รัฐมนตรีว่าการกระทรวงยุติธรรม จัดมหกรรมไกล่เกลี่ยช่วยเหลือลูกหนี้ กยศ. 4 ภาค ระหว่างเดือนพฤศจิกายน - ธันวาคมนี้
วันศุกร์ที่ 29 ตุลาคม 2564
กระทรวงยุติธรรม โดยกรมบังคับคดี เร่งสนองนโยบาย รัฐมนตรีว่าการกระทรวงยุติธรรม จัดมหกรรมไกล่เกลี่ยช่วยเหลือลูกหนี้ กยศ. 4 ภาค ระหว่างเดือนพฤศจิกายน - ธันวาคมนี้
กระทรวงยุติธรรม โดยกรมบังคับคดี เร่งสนองนโยบาย รัฐมนตรีว่าการกระทรวงยุติธรรม จัดมหกรรมไกล่เกลี่ยช่วยเหลือลูกหนี้ กยศ. 4 ภาค ระหว่างเดือนพฤศจิกายน - ธันวาคมนี้ นําร่อง กทม. เชียงใหม่ พิษณุโลก ขอนแก่น ชลบุรี สงขลา และสุราษฎร์ธานี
นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม มีนโยบายให้หน่วยงานที่เกี่ยวข้องเร่งให้ความช่วยเหลือและเยียวยาผู้ที่เป็นลูกหนี้กองทุนเงินให้กู้ยืมเพื่อการศึกษา (กยศ.) ที่อาจประสบปัญหาการเงินขัดข้องหลังจากสถานการณ์โควิดระบาด โดยกรมบังคับคดีจึงได้เร่งให้ความช่วยเหลือลูกหนี้อย่างต่อเนื่องด้วยการจัดโครงการบังคับคดีร่วมใจช่วยเหลือลูกหนี้กองทุนเงินให้กู้ยืมเพื่อการศึกษา (กยศ.) หลังคําพิพากษา ระหว่างวันที่ 1 กรกฎาคม – 30 กันยายน 2564 สามารถไกล่เกลี่ยสําเร็จ 609 เรื่อง ทุนทรัพย์ 81,854,444.69 บาท และระหว่างวันที่ 15 ตุลาคม - 31 ธันวาคม 2564 ที่ศูนย์ไกล่เกลี่ยข้อพิพาทกรมบังคับคดี และสํานักงานบังคับคดีจังหวัด สาขาทั่วประเทศ จํานวน 117 แห่ง
นางทัศนีย์ เปิดเผยอีกว่า นอกจากนี้เราได้มีกําหนดจัดโครงการมหกรรมไกล่เกลี่ยช่วยเหลือลูกหนี้ 4 ภาค ซึ่งนําร่องจัดในพื้นที่ 7 แห่ง คือ กรุงเทพมหานคร เชียงใหม่ พิษณุโลก ขอนแก่น ชลบุรี สงขลา และสุราษฎร์ธานี ระหว่างเดือนพฤศจิกายน - ธันวาคม 2564 เพื่อเปิดโอกาสให้เจ้าหนี้ ลูกหนี้ ได้ร่วมเจรจากันด้วยความพึงพอใจ สะดวก รวดเร็ว และเป็นธรรม ตนจึงอยากเชิญชวนลูกหนี้ที่ประสบปัญหาหนี้สินซึ่งศาลมีคําพิพากษาแล้ว และอยู่ระหว่างการบังคับคดี ให้เข้าร่วมการไกล่เกลี่ยได้ภายในวันที่ 31 ธันวาคมนี้ ซึ่งขอยื่นคําร้องขอไกล่เกลี่ยข้อพิพาทผ่านระบบอิเล็กทรอนิกส์ทางเว็บไซต์กรมบังคับคดี www.led.go.th สอบถามรายละเอียดเพิ่มเติมได้ที่ศูนย์ไกล่เกลี่ยข้อพิพาท กรมบังคับคดี หมายเลขโทรศัพท์ 02-8814840 02-8875072 หรือสายด่วนกรมบังคับคดี 1111 กด 79 และสํานักงานบังคับคดีทั่วประเทศ
“รัฐมนตรีว่าการกระทรวงยุติธรรมห่วงประชาชนที่กําลังเดือดร้อน จึงอยากให้เข้าร่วมโครงการไกล่เกลี่ย ซึ่งที่ผ่านมาโครงการดังกล่าวช่วยเหลือผู้ที่ประสบปัญหาได้จริง จนลูกหนี้หลายรายไม่ถูกยึดอายัดทรัพย์ หรือไม่ถูกขายทอดตลาด ส่วนเจ้าหนี้ก็ได้รับชําระหนี้จนเรียบร้อยและก่อให้เกิดสัมพันธภาพที่ดีกลับคืนมาในที่สุด” นางทัศนีย์ ระบุทิ้งท้าย
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่เยี่ยมชมบริษัท ทากาโน่ ออโต้ (ไทยแลนด์) จำกัด อุตสาหกรรมยานยนต์ประกอบและจัดจำหน่ายยานพาหนะไฟฟ้า
วันอังคารที่ 5 กรกฎาคม 2565
ปลัดกอบชัยฯ ลงพื้นที่เยี่ยมชมบริษัท ทากาโน่ ออโต้ (ไทยแลนด์) จํากัด อุตสาหกรรมยานยนต์ประกอบและจัดจําหน่ายยานพาหนะไฟฟ้า
ปลัดกอบชัยฯ ลงพื้นที่เยี่ยมชมบริษัท ทากาโน่ ออโต้ (ไทยแลนด์) จํากัด อุตสาหกรรมยานยนต์ประกอบและจัดจําหน่ายยานพาหนะไฟฟ้า
จังหวัดชลบุรี : วันนี้ (5 กรกฎาคม 2565) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วย นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายชัชพล อินทโฉม อุตสาหกรรมจังหวัดชลบุรี และเจ้าหน้าที่กระทรวงอุตสาหกรรม ลงพื้นที่เยี่ยมชมบริษัท ทากาโน่ ออโต้ (ไทยแลนด์) จํากัด นิคมอมตะซิตี้ จังหวัดชลบุรี โดยบริษัทดําเนินธุรกิจอุตสาหกรรมยานยนต์ประกอบชิ้นส่วนและจัดจําหน่ายยานพาหนะไฟฟ้า (Electric Vehicle : EV) อาทิ รถกะบะ มอเตอร์ไซค์ ในชื่อแบรนด์ ทากาโน่ (TAKANO) โดยมีคุณทากาชิ โคบายาชิ ซีอีโอบริษัท คุณ ยาสุยุกิ อิชิดะ ผู้อํานวยการบริษัท ให้การต้อนรับ
บริษัท ทากาโน่ ออโต้ (ไทยแลนด์) จํากัด มีความมุ่งเน้นที่จะผลักดันและพัฒนาธุรกิจยานยนต์ไฟฟ้า (EV)ให้ก้าวหน้าและเติบโตอย่างต่อเนื่อง เพื่อที่จะให้ยานยนต์ไฟฟ้าเป็นที่นิยมอย่างแพร่หลาย ซึ่งจะส่งผลให้เกิดการลดลงของมลพิษที่เกิดจากยานยนต์ และยังส่งผลดีต่อโลกและสิ่งแวดล้อม โดยทางบริษัทฯ ได้ผลิตรถยนต์ต้นแบบ คือ TAKANO TTE 500 & SHUTTLE (specification) นวัตกรรมยานยนต์แห่งอนาคต ซึ่งเป็นรถยนต์พลังงานไฟฟ้า 100% รถกระบะไฟฟ้าขนาดเล็กเหมาะที่จะใช้งานในสนามกอล์ฟ โรงแรม ภายในหมู่บ้าน ระยะเวลาในการชาร์จ 6-8 ชม. สามารถชาร์จไฟ 220 โวลต์กับปลั๊กธรรมดาทั่วไป ติดตั้งมอเตอร์ไฟฟ้าในการขับเคลื่อนใช้งานแบตเตอรี่ไฟฟ้าแบบ 72 V. 120 แอมป์ Deep Cycle 6 ลูก คล้ายแบตเตอรี่รถยนต์ส่วนใหญ่ แต่มีการคายและเก็บประจุไฟได้เร็วกว่า ใช้เวลา 8 ชั่วโมงในการชาร์จเต็ม 1 ครั้ง ระยะทางที่รถวิ่งได้ต่อการชาร์จ 1 ครั้ง 100-120 กม. ความเร็วสูงสุด 60 กม./ชม. ราคาประมาณ 390,000 บาท
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวเพิ่มเติมว่า ประเทศไทยโดยคณะกรรมการนโยบายยานยนต์ไฟฟ้าแห่งชาติ มีนโยบายที่ต้องการผลักดันยานยนต์ไฟฟ้า (EV) ให้สามารถผลิตชิ้นส่วนในประเทศไทยได้ทั้งหมด ไม่ว่าจะเป็นแบตเตอรี่ ระบบควบคุม มอเตอร์ เพี่อส่งเสริมให้เกิดการผลิต การใช้ยานยนต์ไฟฟ้าในประเทศให้เป็นไปตามเป้าหมายการผลิตและการใช้ยานยนต์ไร้มลพิษ (Zero Emission Vehicle: ZEV) ของยานยนต์ทุกประเภทอีกด้วย
รัฐบาลไทย-ข่าวทำเนียบรัฐบาล-ครม.อนุมัติลงนามร่าง MOU อาเซียนกับองค์การเพื่อความร่วมมือทางเศรษฐกิจและการพัฒนา ส่งเสริมความร่วมมือเศรษฐกิจและสังคม 36 สาขา
วันจันทร์ที่ 24 มกราคม 2565
ครม.อนุมัติลงนามร่าง MOU อาเซียนกับองค์การเพื่อความร่วมมือทางเศรษฐกิจและการพัฒนา ส่งเสริมความร่วมมือเศรษฐกิจและสังคม 36 สาขา
ครม.อนุมัติลงนามร่าง MOU อาเซียนกับองค์การเพื่อความร่วมมือทางเศรษฐกิจและการพัฒนา ส่งเสริมความร่วมมือเศรษฐกิจและสังคม 36 สาขา
วันนี้ (24 ม.ค. 65) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 24 มกราคม 2565 ว่า ครม. อนุมัติให้มีการลงนามในร่างบันทึกความเข้าใจระหว่างสมาคมประชาชาติแห่งเอเชียตะวันออกเฉียงใต้ (อาเซียน) กับองค์การเพื่อความร่วมมือทางเศรษฐกิจและการพัฒนา (OECD) ตามที่กระทรวงพาณิชย์เสนอ โดยจะมีการลงนามได้ในช่วงการประชุม OECD Ministerial Meeting on Southeast Asia ณ กรุงโซล ระหว่างวันที่ 9-10 กุมภาพันธ์ 2565 ซึ่งการประชุม OECD Ministerial Meeting on Southeast Asia จัดขึ้นเพื่อประสานความร่วมมือของประเทศในภูมิภาคอาเซียนและ OECD ในการส่งเสริมนโยบายเพื่อนําไปสู่การเติบโตทางเศรษฐกิจในภูมิภาคอย่างยั่งยืนในประเด็นต่างๆ เช่น การจ้างงาน มาตรฐานการครองชีพ เสถียรภาพทางการคลัง เป็นต้น
ร่างบันทึกความเข้าใจฉบับนี้ เป็นกรอบในการเสริมสร้างและพัฒนาความร่วมมือระหว่างประเทศโดยไม่มีผลผูกพันทางกฎหมาย ซึ่งมีวัตถุประสงค์พื่อส่งเสริมความร่วมมือระหว่างอาเซียน และ OECD ในประเด็นที่มีความสนใจร่วมกัน รวมทั้งกําหนดกรอบยุทธศาสตร์เพื่อเพิ่มประสิทธิภาพการประสานงานและพัฒนาความร่วมมือในสาขาความร่วมมือด้านเศรษฐกิจและสังคม รวม 36 สาขา เช่น 1) การตอบสนองต่อโควิด-19 2) ภาษีอากร 3) การจัดการการเงินภาครัฐ 4) แนวปฏิบัติที่ดีด้านกฎระเบียบ 5) การอํานวยความสะดวกทางการค้า 6) การลงทุน เป็นต้น โดยแต่ละประเทศจะร่วมมือกันผ่านวิธีต่างๆ เช่น การแลกเปลี่ยนความรู้และแนวทางผ่านการประชุมเชิงปฏิบัติการ การสนับสนุนการวิจัยหรือการศึกษา ซึ่งจะร่วมกันจัดทําแผนงาน โครงการ และกิจกรรมที่จะดําเนินการในระยะเวลา 2 ปี โดยจะมีการประชุมเพื่อประเมินความคืบหน้าและหารือแนวทางการทํางานเป็นระยะ และแต่ละประเทศจะเป็นผู้รับผิดชอบค่าใช้จ่ายที่เกิดขึ้นเอง ทั้งนี้ ร่างบันทึกความเข้าใจจะมีผลใช้บังคับนับจากวันที่ลงนามเป็นระยะเวลา 5 ปี
นางสาวรัชดากล่าวด้วยว่า ร่างบันทึกความเข้าใจฉบับนี้ เมื่อมีผลบังคับใช้จะเป็นประโยชน์กับไทยและประเทศสมาชิกสามารถเข้าถึงข้อมูล ประสบการณ์ ในการจัดทํานโยบายต่างๆ ของ OECD เพื่อใช้ประกอบการจัดทํานโยบายด้านเศรษฐกิจ และสังคมของไทยได้
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วยคณะรัฐมนตรี ทำบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 9 ธันวาคม 2564
นายกรัฐมนตรี พร้อมด้วยคณะรัฐมนตรี ทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
นายกรัฐมนตรี พร้อมด้วยคณะรัฐมนตรี ทําบุญตักบาตรถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
(5 ธันวาคม 2564) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษาฯ และคณะผู้บริหาร อว. ร่วมพิธีทําบุญตักบาตรพระสงฆ์ถวายพระราชกุศล เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 และวางพานพุ่มดอกไม้และพิธีถวายบังคมเพื่อน้อมรําลึกในพระมหากรุณาธิคุณ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรภายใต้มาตรการด้านสาธารณสุขในการป้องกันการแพร่ระบาดของโรคติดเชื้อไวรัสโคโรนา 2019 โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธี ณ บริเวณท้องสนามหลวง
วันพ่อแห่งชาติของประเทศไทย ตรงกับวันที่ 5 ธันวาคม ของทุกปี ซึ่งตรงกับวันคล้ายวันพระบรมราชสมภพ พระบาทสมเด็จพระปรมินทรมหาภูมิพลอดุลยเดช เมื่อวันที่ 5 ธันวาคม 2470 ซึ่งกําหนดให้ดอกพุทธรักษา เป็นสัญลักษณ์ วันพ่อแห่งชาติ ที่ใช้เป็นตัวแทนในการมอบความเคารพบูชา อวยพรให้กับพ่อ และขอให้พ่อปกป้องคุ้มครองให้อยู่อย่างสงบสุขร่มเย็น นอกจากวันที่ 5 ธันวาคม จะเป็น "วันพ่อแห่งชาติ" แล้ว ยังถือเป็น "วันชาติของไทย" และ "วันดินโลก" อีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เร่งทุกฝ่ายแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน กำชับหาแนวทางสนับสนุนให้ประชาชนมีรายได้เพิ่มต่อเนื่อง
วันพุธที่ 25 พฤษภาคม 2565
โฆษกรัฐบาลเผย นายกฯ เร่งทุกฝ่ายแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน กําชับหาแนวทางสนับสนุนให้ประชาชนมีรายได้เพิ่มต่อเนื่อง
โฆษกรัฐบาลเผย นายกฯ เร่งทุกฝ่ายแก้หนี้ครัวเรือนทุกกลุ่มเป้าหมายอย่างมีประสิทธิภาพและยั่งยืน กําชับหาแนวทางสนับสนุนให้ประชาชนมีรายได้เพิ่มต่อเนื่อง เชื่อมั่นเศรษฐกิจกําลังดีขึ้นจากอัตราการจ้างงานทิศทางบวก
วันนี้ (วันที่ 25 พฤษภาคม 2565)นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งผลักดันทุกหน่วยงานที่เกี่ยวข้องร่วมบูรณาการการทํางานเพื่อหาแนวทางแก้ปัญหาหนี้ภาคครัวเรือนในทุกกลุ่มอย่างต่อเนื่อง พร้อมกําชับถึงการสร้างความรับรู้แก่ประชาชนเพื่อรับประโยชน์จากนโยบายของรัฐบาลอย่างเต็มที่
จากข้อสั่งการนายกรัฐมนตรีที่กําหนดให้ปี 2565 เป็น “ปีแห่งการแก้หนี้ภาคครัวเรือน” รวมถึงการจัดตั้งคณะกรรมการกํากับการแก้ไขหนี้สินของประชาชนรายย่อยเพื่อพิจารณาขับเคลื่อนแนวทางแก้ไขสถานการณ์หนี้ครัวเรือนให้มีประสิทธิภาพและเป็นรูปธรรม พบว่ากลุ่มปัญหาหนี้ครัวเรือนมี 6 กลุ่ม ได้แก่ 1. กลุ่มหนี้นักเรียนหรือหนี้กู้ยืมเพื่อการศึกษา (กยศ.) 2. กลุ่มหนี้จากสหกรณ์ออมทรัพย์ครู 3. กลุ่มหนี้บัตรเครดิตหรือหนี้สินเชื่อส่วนบุคคล 4. กลุ่มสินเชื่อเช่าซื้อรถยนต์ รถจักรยานยนต์ 5. กลุ่มหนี้นอกระบบ และ 6. กลุ่มลูกหนี้ทั่วไป โดยกระทรวงการคลังรับลูกตามนโยบายนายกรัฐมนตรี ได้จัดโครงการร่วมกับหน่วยงานภาครัฐและสถาบันทางการเงินต่างๆ เพื่อสนับสนุนการสร้างช่องทางเพื่อรายได้แก่ประชาชน เช่น การให้สินเชื่อเพื่อการลงทุนกับผู้ประกอบการรายย่อย และผู้ประกอบการอาชีพอิสระ ช่วยเหลือประชาชนผู้ขาดรายได้จากการตกงาน ให้เข้าโครงการส่งเสริมความรู้และรับสินเชื่อเพื่อเป็นช่องทางสร้างรายได้เพื่อลดภาระหนี้ การสนับสนุนทุนเพื่อพัฒนาภาคการเกษตรด้วยนวัตกรรมทันสมัย การจัดสร้างที่อยู่อาศัยโครงการบ้านเอื้ออาทรในราคาต่ํา อีกทั้งดําเนินการเพื่อแก้ไขความยากจนของประชาชนระดับรากหญ้าผ่านการสร้างความตระหนักรู้แก่ภาคครัวเรือนในการให้ความสําคัญกับการออม การกู้ยืม และการลงทุน เป็นต้น
โฆษกประจําสํานักนายกรัฐมนตรี กล่าวว่า แม้สถานการณ์หนี้ครัวเรือนในปัจจุบันยังมีอัตราสูง แต่ภาพรวมการจ้างงานในไตรมาส 1 ปี 2565 มีจํานวนกว่า 38.7 ล้านคน เพิ่มขึ้น 3.0% จากช่วงเดียวกันของปีที่แล้ว สะท้อนแนวโน้มเศรษฐกิจไทยเริ่มฟื้นตัวหลังจากวิกฤตการณ์การแพร่ระบาดของโรคโควิด-19 ซึ่งทิศทางด้านการจ้างงานที่เป็นบวกนี้เป็นตัวชี้วัดความสําเร็จจากการพัฒนาศักยภาพทางเศรษฐกิจไทยอีกครั้ง และทุกฝ่ายย้ําชัดถึงความพร้อมในการเปิดประเทศเพื่อขับเคลื่อนประเทศให้ก้าวหน้าต่อไป
นายธนกรฯ กล่าวเพิ่มเติมว่า นายกรัฐมนตรีสั่งการทุกหน่วยงานที่เกี่ยวข้องร่วมบูรณาการติดตามแก้ไขปัญหาหนี้ครัวเรือนในทุกกลุ่มเป้าหมายอย่างมีประสิทธิภาพ ยั่งยืน และเป็นรูปธรรมที่สุด เพื่อแบ่งเบาหรือเพิ่มขีดความสามารถในการชําระหนี้ของประชาชน โดยนายกฯ ขอให้ทุกฝ่ายร่วมกันแก้ปัญหาเชิงโครงสร้างนี้ไปด้วยกัน เชื่อมั่นว่าหากร่วมมือกันจะสามารถบรรลุเป้าหมายการลดปัญหาหนี้สินครัวเรือนได้ อีกทั้งกําชับทุกฝ่ายดูแลเรื่องการแก้ปัญหาการว่างงาน เพื่อสร้างรากฐานทางเศรษฐกิจไทยให้มั่นคง สังคมภาพรวมมีความสุข และประชาชนทุกกลุ่มมีคุณภาพชีวิตที่ดียิ่งขึ้น
รัฐบาลไทย-ข่าวทำเนียบรัฐบาล-สธ.เผย พบ 1 รายติดเชื้อโควิดใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID
วันจันทร์ที่ 4 เมษายน 2565
สธ.เผย พบ 1 รายติดเชื้อโควิดใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID
กระทรวงสาธารณสุข เผย การติดเชื้อ 2 สายพันธุ์ในคนเดียวมีโอกาสเกิดสายพันธุ์ลูกผสมหรือไฮบริดได้ ขณะนี้พบผู้ป่วย 1 ราย ถอดรหัสพันธุกรรมแล้วพบใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID อีกครั้ง
กระทรวงสาธารณสุข เผย การติดเชื้อ2 สายพันธุ์ในคนเดียวมีโอกาสเกิดสายพันธุ์ลูกผสมหรือไฮบริดได้ ขณะนี้พบผู้ป่วย 1 ราย ถอดรหัสพันธุกรรมแล้วพบใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID อีกครั้ง ย้ําสถานการณ์โอมิครอนในขณะนี้เชื้อแพร่ง่าย มีโอกาสติดเชื้อสูง ต้องป้องกันตนเองอย่างเคร่งครัดและฉีดวัคซีนเข็มกระตุ้นเพิ่มภูมิคุ้มกัน
วันนี้ (4 เมษายน 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงเรื่อง การเฝ้าระวังสายพันธุ์โควิด 19 โดย นพ.ศุภกิจกล่าวว่า จากการเฝ้าระวังสายพันธุ์โควิด 19 ระหว่างวันที่ 26 มี.ค. - 1 เม.ย. 2565 จํานวน 1,933 ราย พบว่าเป็นโอมิครอน 99.84%โดยเป็นสายพันธุ์ย่อยBA.2 มากขึ้นถึง 92.2% และในอนาคตอันใกล้ BA.1 อาจจะหายไป ส่วนการเกิดการกลายพันธุ์เป็นธรรมชาติของไวรัส ซึ่งการติดเชื้อจํานวนมากจะมีโอกาสเกิดการกลายพันธุ์ได้ โดยการติดเชื้อ 2 สายพันธุ์ขึ้นไปในคนเดียว (Mixed Infection) จะมีโอกาสเกิดการผสมพันธุ์เป็นตัวใหม่หรือ “ไฮบริด” ซึ่งมีระบบการเรียกโดยใช้ “X” นําหน้า ขณะนี้มีประมาณ 17 ตัว ตั้งแต่ XA ถึง XS แต่ในระบบเฝ้าระวังของโลกคือ GISAID มีการยอมรับว่าเป็นลูกผสมจริง 3 ตัว คือ XA, XB และ XC
นพ.ศุภกิจกล่าวต่อว่า สําหรับไวรัสที่พบตั้งแต่XD ลงไป ยังอยู่ในขั้นที่ต้องวิเคราะห์ข้อมูลมากขึ้นก่อนจะสรุปได้ว่าเป็นตัวใหม่จริง ทั้งนี้ พบว่าสายพันธุ์ลูกผสมหลายตัวมาจากโอมิครอนสายพันธุ์ย่อย BA.1 + BA.2 เช่น XE XG XH XJ เป็นต้น โดยพบในประเทศที่แตกต่างกัน แต่ที่ต้องกําหนดชื่อแตกต่างกันเนื่องจากมีรหัสพันธุกรรมแตกต่างกัน และตําแหน่งที่ผสมไม่ตรงกัน โดยกรมวิทยาศาสตร์การแพทย์มีการถอดรหัสพันธุกรรม เพื่อเฝ้าระวังสายพันธุ์สัปดาห์ละ 500-600 ราย พบว่า มี 1 ราย ที่ใกล้เคียงกับ “XJ” ที่พบครั้งแรกในฟินแลนด์ซึ่งเป็นBA.1 + BA.2 เช่นกัน โดยเป็นผู้ป่วยชายไทย อายุ 34 ปี อาชีพพนักงานขนส่ง ซึ่งมีโอกาสพบเจอคนจํานวนมากทําให้มีโอกาสติดเชื้อ 2 สายพันธุ์ขึ้นไปในคนเดียวได้ง่าย และมีโอกาสผสมพันธุ์เป็นตัวใหม่ โดยส่งตัวอย่างมาจากโรงพยาบาลแห่งหนึ่งใน กทม. ตรวจพบตั้งแต่วันที่ 22 กุมภาพันธ์ 2565 มีประวัติฉีดวัคซีน 2 เข็ม ซึ่งผู้ป่วยรายนี้รักษาหายเป็นปกติแล้ว และกรมฯ ได้ส่งข้อมูลไปยัง GISAID ซึ่งต้องรอการวิเคราะห์ข้อมูลอีกมากก่อนจะสรุปว่าเป็นลูกผสมจริงหรือไม่ และอาจจะใช้ชื่อ XJ หรือไม่ก็ได้
“สําหรับสายพันธุ์XJ ยังไม่มีข้อมูลเรื่องการแพร่เร็วหรือรุนแรง เพราะเบื้องต้น จะต้องตรวจหาตําแหน่งที่มีการเปลี่ยนแปลงรหัสพันธุกรรมก่อน และมาพิจารณาว่าตําแหน่งที่เปลี่ยนนั้นมีโอกาสหลบภูมิ ทําให้รุนแรง หรือแพร่เร็วมากขึ้นหรือไม่ ดังนั้น ประชาชนยังไม่ต้องกังวลเรื่องสายพันธุ์ลูกผสม ส่วนสายพันธุ์ย่อย BA.2 ที่กําลังเกิดขึ้นในขณะนี้ มีการแพร่เชื้อเร็ว ทําให้มีโอกาสติดเชื้อมากขึ้น จึงขอให้หลีกเลี่ยงพฤติกรรมเสี่ยงและป้องกันตนเองอย่างเคร่งครัด โดยเฉพาะเรื่องการสวมหน้ากากอนามัย และหลีกเลี่ยงการรับประทานอาหารร่วมกัน รวมถึงต้องฉีดวัคซีนเข็มกระตุ้นเพื่อเพิ่มภูมิคุ้มกัน” นพ.ศุภกิจกล่าว
******************************* 4 เมษายน 2565
รัฐบาลไทย-ข่าวทำเนียบรัฐบาล-กระทรวงมหาดไทยจัดพิธีรับพระราชทานเครื่องราชอิสริยาภรณ์ชั้นสายสะพาย ประจำปี 2564
วันเสาร์ที่ 2 เมษายน 2565
กระทรวงมหาดไทยจัดพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2564
กระทรวงมหาดไทยจัดพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2564
เมื่อวันที่ 1 เม.ย. 65 เวลา 14.00 น. ที่ห้องประชุมราชสีห์ อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีรับพระราชทานเครื่องราชอิสริยาภรณ์ ชั้นสายสะพาย ประจําปี 2564 โดยมี นายสุทธิพงษ์ จุลเจริญ ปลัดกระทรวงมหาดไทย นายอรรษิษฐ์ สัมพันธรัตน์ รองปลัดกระทรวงมหาดไทย ด้านบริหาร ผู้เข้ารับพระราชทานเครื่องราชอิสริยาภรณ์ ชั้นสายสะพาย ประจําปี 2564 และเจ้าหน้าที่ที่เกี่ยวข้อง ร่วมในพิธี
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย จุดธูปเทียนบูชาพระรัตนตรัย ทําความเคารพธงชาติ และถวายความเคารพพระบรมฉายาลักษณ์ พระบาทสมเด็จพระเจ้าอยู่หัว จากนั้น ผู้เข้ารับพระราชทานเครื่องราชอิสริยาภรณ์ เข้ารับพระราชทานเครื่องราชอิสริยาภรณ์ หน้าพระบรมฉายาลักษณ์ พระบาทสมเด็จพระเจ้าอยู่หัว จนเมื่อการเข้ารับพระราชทานเครื่องราชอิสริยาภรณ์แล้วเสร็จ รัฐมนตรีว่าการกระทรวงมหาดไทย พร้อมด้วยผู้เข้าร่วมพิธีถวายความเคารพพระบรมฉายาลักษณ์ พระบาทสมเด็จพระเจ้าอยู่หัว เป็นอันเสร็จพิธี
นายสุทธิพงษ์ จุลเจริญ ปลัดกระทรวงมหาดไทย กล่าวว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์ชั้นสายสะพาย ประจําปี 2564 เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2564 ซึ่งได้มีการประกาศรายชื่อผู้ที่ได้รับพระราชทานเครื่องราชอิสริยาภรณ์ในราชกิจจานุเบกษาแล้ว และทรงพระกรุณาโปรดเกล้าโปรดกระหม่อมให้จัดพิธีรับพระราชทานเครื่องราชอิสริยาภรณ์เบื้องหน้าพระบรมฉายาลักษณ์ในสถานที่ที่เหมาะสม โดยในปีพุทธศักราช 2564 กระทรวงมหาดไทยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย รวมทั้งสิ้น 1,324 ราย ประกอบด้วย ชั้นมหาปรมาภรณ์ช้างเผือก (ม.ป.ช.) จํานวน 5 ราย ชั้นมหาวชิรมงกุฎ (ม.ว.ม.) จํานวน 91 ราย ชั้นประถมาภรณ์ช้างเผือก (ป.ช.) จํานวน 39 ราย และชั้นประถมาภรณ์มงกุฎไทย (ป.ม.) จํานวน 1,189 ราย โดยในวันนี้เป็นพิธีรับพระราชทานเครื่องราชอิสริยาภรณ์ของผู้ได้รับพระราชทานเครื่องราชอิสริยาภรณ์ ชั้นมหาปรมาภรณ์ช้างเผือก และชั้นมหาวชิรมงกุฎ ชั้นประถมาภรณ์ช้างเผือก ชั้นประถมาภรณ์มงกุฎไทยเฉพาะผู้ที่ปฏิบัติหน้าที่ในส่วนกลาง จํานวน 128 ราย โดยสําหรับผู้ได้รับพระราชทานเครื่องราชอิสริยาภรณ์ ชั้นประถมาภรณ์ช้างเผือก และชั้นประถมาภรณ์มงกุฎไทยที่ปฏิบัติหน้าที่ในส่วนภูมิภาค และส่วนท้องถิ่น จํานวน 1,147 ราย กระทรวงมหาดไทยได้กําหนดให้ทุกจังหวัดจัดพิธีรับพระราชทานเครื่องราชอิสริยาภรณ์ในสถานที่ที่เหมาะสม ณ จังหวัดต่าง ๆ ทั่วประเทศ อย่างสมพระเกียรติต่อไป โดยในการจัดพิธีฯ ได้ปฏิบัติตามมาตรการสาธารณสุขในการป้องกันการแพร่ระบาดของโรคโควิด-19 โดยเคร่งครัด
รัฐบาลไทย-ข่าวทำเนียบรัฐบาล-ครม.เห็นชอบการแก้ไขเพิ่มเติม พ.ร.บ.ป้องกันและปราบปรามการฟอกเงินกำหนดความผิดเกี่ยวกับการลักลอบขนผู้โยกย้ายถิ่นฐานตามกฎหมายคนเข้าเมืองเป็นความผิดมูลฐานการฟอกเงิน
วันอังคารที่ 21 กันยายน 2564
ครม.เห็นชอบการแก้ไขเพิ่มเติม พ.ร.บ.ป้องกันและปราบปรามการฟอกเงินกําหนดความผิดเกี่ยวกับการลักลอบขนผู้โยกย้ายถิ่นฐานตามกฎหมายคนเข้าเมืองเป็นความผิดมูลฐานการฟอกเงิน
ครม.เห็นชอบการแก้ไขเพิ่มเติม พ.ร.บ.ป้องกันและปราบปรามการฟอกเงินกําหนดความผิดเกี่ยวกับการลักลอบขนผู้โยกย้ายถิ่นฐานตามกฎหมายคนเข้าเมืองเป็นความผิดมูลฐานการฟอกเงิน
วันที่ 21 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) ได้อนุมัติในหลักการร่างพระราชบัญญัติ(พ.ร.บ.)ป้องกันและปราบปรามการฟอกเงิน (ฉบับที่...) พ.ศ... ซึ่งแก้ไขเพิ่มเติม ตามที่สํานักงานป้องกันและปราบปรามการฟอกเงิน (สํานักงาน ปปง.) เสนอ และให้ส่งให้สํานักงานคณะกรรมการกฤษฎีกาตรวจพิจารณาและรับความเห็นกระทรวงยุติธรรมที่มีความเห็นว่าให้ดําเนินการให้เกิดความสอดคล้องระหว่างพ.ร.บ.ป้องกันและปราบปราบการฟอกเงินและกฎหมายว่าด้วยคนเข้าเมือง จากนั้นส่งให้คณะกรรมการประสานงานสภาผู้แทนราษฎรพิจารณา ก่อนเสนอสภาผู้แทนราษฎรตามขั้นตอนต่อไป
สําหรับสาระสําคัญของการแก้ไขเพิ่มเติม พ.ร.บ.ป้องกันและปราบปรามการฟอกเงิน พ.ศ. 2542 ในครั้งนี้ เป็นการเพิ่มเติมบทนิยามของความผิดมูลฐาน โดยกําหนดให้ความผิดเกี่ยวกับการลักลอบขนผู้โยกย้ายถิ่นฐานตามกฎหมายว่าด้วยคนเข้าเมืองเป็นความผิดผลฐานในการกระทําผิดฐานฟอกเงินด้วย
น.ส.ไตรศุลี กล่าวว่า การแก้ไขเพิ่มเติมครั้งนี้ จะทําให้กฎหมายการป้องกันและปราบปรามการฟอกเงินของไทยมีความสอดคล้องกับมาตรฐานสากลตามที่คณะทํางานเฉพาะกิจเพื่อดําเนินมาตรการทางการเงิน(Financial Action Task Force :FATF) แนะนําให้แต่ละประเทศปฏิบัติ ลดช่องว่างทางกฎหมายในการประสานงานความร่วมมือระหว่างประเทศ ทําให้การปราบปรามการลักลอบขนผู้โยกย้ายถิ่นฐานมีประสิทธิภาพมากขึ้น
ขณะเดียวกัน การมีกฎหมายที่มีมาตรฐานเป็นที่ยอมรับของสากล ย่อมส่งผลดีต่อภาพลักษณ์ที่ดีของประเทศไทย สร้างความเชื่อมั่นให้กับรัฐบาล ผู้ประกอบการ และนักลงทุนจากต่างประเทศในการเข้ามาประกอบกิจการในประเทศไทย ซึ่งเป็นกลไกสําคัญต่อการสร้างงานสร้างรายได้และกระตุ้นเศรษฐกิจของประเทศในภาพรวม
.....................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เผยการรอเตียงโควิด ผู้ป่วยสีเหลืองและแดง ในกทม. ลดลง ผลจากการนำเข้าระบบ HI / CI
วันพฤหัสบดีที่ 26 สิงหาคม 2564
สธ.เผยการรอเตียงโควิด ผู้ป่วยสีเหลืองและแดง ในกทม. ลดลง ผลจากการนําเข้าระบบ HI / CI
กระทรวงสาธารณสุขเผย การรอเตียงโควิด 19 โดยเฉพาะสีเหลืองและสีแดง ในกทม. ลดลงผลจากการนําเข้าระบบ HI / CI  ล่าสุด 3 หน่วยงานประเมินคุณภาพมาตรฐานการดูแล HI นําร่องในโรงพยาบาลราชวิถีเลิดสิน และ นพรัตนราชธานี
วันนี้ (26 สิงหาคม 2564 ) ที่ ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าวว่า สถานการณ์โควิด 19 ภาพรวมในช่วงสัปดาห์ที่ผ่านมา มีผู้ที่ติดเชื้อหายป่วยมากกว่าผู้ป่วยรายใหม่ อัตราการครองเตียงในต่างจังหวัดยังตึงตัวอยู่บ้างแต่มีการขยายเตียงไปยังโรงพยาบาลชุมชนจึงพบปัญหาไม่มาก ส่วนใน กทม. เตียงรองรับผู้ป่วยยังไม่เพียงพอจึงได้ปรับการดูแลรักษาผู้ติดเชื้อด้วยระบบ Home Isolation : HI ข้อมูลจาก สปสช. ถึงวันที่ 25 สิงหาคม 2564มีผู้ป่วยที่เข้าระบบ HI ในกทม.สะสม 87,023 คน โดยมีสถานพยาบาลทุกสังกัด และคลินิกชุมชนอบอุ่นและคลินิกอื่นๆ ร่วมดูแล สําหรับผู้ป่วยรายใหม่ใน กทม. ที่มีประมาณ 4,000 คน ต่อวันนั้น จะเข้าระบบ HI ประมาณ 1,000 คนต่อวัน กลุ่มที่ไม่สามารถมารถทํา HI ได้ จะมีการดูแลแบบ Community Isolation : CI แยกกักที่ชุมชน/ศูนย์พักคอยในกทม. มีจํานวน 64 แห่ง 8,694 เตียง รองรับผู้ป่วย 200-300 คนต่อวัน ขณะนี้อยู่ในระบบ 3,410 คน สะสม 15,749 คน ผลจากการนําผู้ป่วยเข้าระบบ HI และ CI ทําให้โรงพยาบาลมีเตียงรองรับผู้ป่วยอาการสีเหลืองและสีแดงมากขึ้น ระยะเวลารอเตียงไม่เกิน 24 ชั่วโมง
นายแพทย์สมศักดิ์ กล่าวต่อว่า สําหรับมาตรฐานการดูแล HI กรมการแพทย์ จะร่วมกับ สปสช. และสถาบันรับรองคุณภาพสถานพยาบาล (สรพ.) ทําการประเมินคุณภาพทั้งผู้ให้และผู้รับบริการ นําร่องใน 3 โรงพยาบาล ได้แก่ โรงพยาบาลราชวิถี เลิดสิน และ นพรัตนราชธานี และจะประเมินให้ครบทุกเครือข่ายต่อไป
นอกจากนี้ ในผู้ติดเชื้อกลุ่มเปราะบาง เช่น ผู้พิการทางกาย ทางจิต หรือเด็ก ได้รับความร่วมมือจากหลายภาคส่วนจัดการดูแลโดยเฉพาะ เช่น โรงพยาบาลศรีธัญญา โรงพยาบาลสมเด็จเจ้าพระยา ดูแลผู้มีปัญหาทางจิตเวช โรงพยาบาลสนามบ้านวิทยาศาสตร์สิรินธรเพื่อคนพิการ ดูแลกลุ่มคนพิการ และสถาบันราชานุกูล ดูแลเด็กพิเศษและครอบครัว รวมถึงมีระบบ HI ของสถาบันสิรินธรเพื่อคนพิการ CI ของโรงเรียนสอนคนตาบอดกรุงเทพ ซึ่งเป็นความร่วมมือระหว่างโรงพยาบาลรามาธิบดีและโรงพยาบาลสนามบ้านวิทยาศาสตร์สิรินธรเพื่อคนพิการ และ CI สําหรับเด็กอายุ 7-15 ปี ที่ ศูนย์สร้างสุขทุกวัย เกียกกาย โดย สถาบันเด็กแห่งชาติมหาราชินี ร่วมกับเขตดุสิตเป็นพลังความร่วมมือของทุกภาคส่วนที่จะช่วยดูแลผู้ติดเชื้อให้ผ่านพ้นวิกฤตไปด้วยกัน
ทั้งนี้ ผู้ที่จะเข้าระบบ HI ได้นั้น ต้องปฏิบัติตามแนวทาง 7 แยก คือ แยกนอนในห้องหรือนอนห่างจากผู้อื่น แยกกินอาหารคนเดียว แยกอยู่ในพื้นที่เฉพาะ แยกใช้ของใช้ส่วนตัว แยกทิ้งขยะ แยกห้องน้ําหรือใช้ห้องน้ําเป็นคนสุดท้าย และ แยกอากาศคือสวมหน้ากากอนามัยตลอดเวลา โดย สปสช.จะจัดส่งชุดมาตรฐาน (Standard Set) ประกอบด้วย ปรอทวัดไข้ เครื่องวัดออกซิเจนในเลือด หน้ากากอนามัย ถุงขยะสีแดง และอาหาร 3 มื้อถึงบ้านส่วนยาที่จ่ายให้ขึ้นอยู่กับอาการ มีการติดตามอาการด้วยระบบเทเลเมดิซีน 2 ครั้งต่อวัน
****************************** 26 สิงหาคม 2564
รัฐบาลไทย-ข่าวทำเนียบรัฐบาล-กรมพัฒนาฝีมือแรงงาน อัพสกิลไรเดอร์ เทรนซ่อมมอไซต์ เสริมงานเดลิเวรี่
วันอังคารที่ 19 กรกฎาคม 2565
กรมพัฒนาฝีมือแรงงาน อัพสกิลไรเดอร์ เทรนซ่อมมอไซต์ เสริมงานเดลิเวรี่
อธิบดีกรมพัฒนาฝีมือแรงงาน ขานรับนโยบายรมว.สุชาติ เพิ่มทักษะซ่อมบํารุงจักรยานยนต์ให้กลุ่มไรเดอร์  แก้ปัญหาซ่อมรถเบื้องต้นและลดค่าใช้จ่าย
รัฐบาลไทย-ข่าวทำเนียบรัฐบาล-รมว.ดีอีเอส เยี่ยมชมทรูดิจิทัลพาร์ค เล็งดึงเอกชนส่งเสริมเกษตรกรเพิ่มรายได้จากสมาร์ทฟาร์ม
วันจันทร์ที่ 14 กุมภาพันธ์ 2565
รมว.ดีอีเอส เยี่ยมชมทรูดิจิทัลพาร์ค เล็งดึงเอกชนส่งเสริมเกษตรกรเพิ่มรายได้จากสมาร์ทฟาร์ม
รมว.ดีอีเอส เยี่ยมชมทรูดิจิทัลพาร์ค เล็งดึงเอกชนส่งเสริมเกษตรกรเพิ่มรายได้จากสมาร์ทฟาร์ม
“ชัยวุฒิ”รมว.ดีอีเอสเยี่ยมชมทรูดิจิทัลพาร์คหารือแนวทางขยายความร่วมมือกับเอกชนนําเทคโนโลยีAIและIoTหนุนเกษตรกรใช้ในสมาร์ทฟาร์มเพิ่มรายได้พร้อมส่งความรักให้นายกรัฐมนตรี ยืนยันเสียงพรรคร่วมยังเหนียวเเน่นเดินหน้าทํางานต่อเพื่อประชาชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(14ก.พ.65)ได้ไปเยี่ยมชมทรูดิจิทัลพาร์คศูนย์กลางนวัตกรรมดิจิทัลแห่งแรกในไทยที่ใหญ่ที่สุดในภูมิภาคเอเชียตะวันออกเฉียงใต้เพื่อศึกษาโอกาสและขยายความร่วมมือระหว่างกระทรวงดิจิทัลฯกับภาคเอกชนในการนําเทคโนโลยีสมัยใหม่ด้านปัญญาประดิษฐ์(AI)และไอโอที(IoT)มาขยายผลส่งเสริมให้เกิดการใช้ประโยชน์กับประชาชนในการเพิ่มรายได้โดยเฉพาะกลุ่มเกษตรกรโดยมองถึงการขยายผลในเรื่องของการทําฟาร์มอัจฉริยะ(สมาร์ทฟาร์ม)และการเพาะปลูกพืชต่างๆจากที่ผ่านมาเห็นการใช้งานแล้วในเรื่องการค้าการบริการและอุตสาหกรรม
นอกจากนี้ยังได้มีการหารือกับทรูถึงแนวทางความร่วมมือในการขับเคลื่อนนวัตกรรมและเทคโนโลยีดิจิทัลที่ก้าวหน้าอย่างรวดเร็วในปัจจุบัน โดยเฉพาะในโลกธุรกิจและอุตสาหกรรมที่จําเป็นต้องปรับกลยุทธ์เปลี่ยนโมเดลธุรกิจและนําเทคโนโลยีดิจิทัลมาประยุกต์ใช้ในการสร้างมูลค่าเพิ่มของสินค้าและบริการรวมถึงการบูรณาการในด้านต่างๆไม่ว่าจะเป็นด้านชุมชนสังคมสาธารณสุขและสิ่งแวดล้อม
สําหรับทรูดิจิทัลพาร์คถือว่าเป็นศูนย์แหล่งรวมเทคโนโลยีใหม่ๆศูนย์ทดลองนวัตกรรมและการเรียนรู้จากหน่วยงานภาครัฐเเละเอกชน รวมถึงองค์กรชั้นนําระดับโลก
นายชัยวุฒิในฐานะรักษาการรองหัวหน้าพรรคพลังประชารัฐ(พปชร.)ยังได้กล่าวฝากถึงนักการเมืองและสมาชิกสภาผู้แทนราษฎรว่าอยากให้รักกันช่วยกันทํางานให้ประเทศชาติเดินหน้าไปให้ได้ที่สําคัญขอให้รักประชาชนเนื่องจากเราเป็นตัวแทนประชาชนต้องทํางานด้วยความรักความห่วงใยพี่น้องประชาชนทําหน้าที่ได้ดีที่สุดเพื่อให้เกิดประโยชน์สูงสุด
พร้อมยืนยันว่าในทางการเมืองพรรคร่วมรัฐบาลทุกพรรคมีความพร้อมที่จะทํางานร่วมกัน โดยเฉพาะเสียงในสภามีการตรวจสอบกันโดยตลอดยังมีเสียงที่เข้มแข็งสามารถทํางานร่วมกันให้อยู่ครบเทอมได้แน่นอนไม่ได้มีปัญหาหรือข้อขัดแย้งสส.ส่วนใหญ่ก็ยืนยันที่จะทํางานร่วมกันต่อไป
“ในวันวาเลนไทน์นี้ผมก็ขอส่งความรักกําลังใจให้ท่านนายกรัฐมนตรีให้ท่านมีกําลังใจที่เข้มแข็งทํางานต่อไปเพื่อพี่น้องประชาชนเราทุกคนที่เป็นสส.นักการเมืองก็จะช่วยกันช่วยงานรัฐบาลให้ก้าวหน้าให้เกิดประโยชน์สูงสุด”นายชัยวุฒิกล่าว
**********
รัฐบาลไทย-ข่าวทำเนียบรัฐบาล-โฆษกรัฐบาลขอบคฺณ “แซค แอฟรอน”โพสต์ภาพทะเลภูเก็ตผ่าน Instagram ส่วนตัว ระบุข้อความ “มีความสุขมากที่ได้มาเยือนไทย” ขณะที่ผลสำรวจ Holidu.co.uk เผยกรุงเทพฯ ติดอันดับ Top 10 Worktation
วันพฤหัสบดีที่ 21 ตุลาคม 2564
โฆษกรัฐบาลขอบคฺณ “แซค แอฟรอน”โพสต์ภาพทะเลภูเก็ตผ่าน Instagram ส่วนตัว ระบุข้อความ “มีความสุขมากที่ได้มาเยือนไทย” ขณะที่ผลสํารวจ Holidu.co.uk เผยกรุงเทพฯ ติดอันดับ Top 10 Worktation
โฆษกรัฐบาล ขอบคฺณ แซค แอฟรอน โพสต์ภาพทะเลภูเก็ตผ่าน Instagram ส่วนตัว ระบุข้อความตอนหนึ่งว่า “มีความสุขมากที่ได้มาเยือนไทย” ขณะที่ผลสํารวจ Holidu.co.uk เผยกรุงเทพฯ ติดอันดับ Top 10 Workation ที่คนอยากมามากที่สุด นายกฯ กําชับทุกฝ่ายเตรียมพร้อมเปิดประเทศ
นายธนกร วังบุญคงชนะ โฆษกประจําสํานักนายกรัฐมนตรี ขอบคุณ “แชค แอฟรอน” นักแสดงระดับโลกโพสต์ภาพทะเลภูเก็ตผ่าน Instagram ส่วนตัว ซึ่งมีผู้ติดตามกว่า 49 ล้านคน พร้อมระบุข้อความตอนหนึ่งว่า “ไม่เคยมีความสุขมากเท่านี้มาก่อน รู้สึกพิเศษมาก ที่ได้ใช้เวลาดีๆที่ประเทศไทย” ซึ่งได้รับการตอบรับ จากเพื่อนนักแสดงและผู้ติดตาม หลายคนเข้ามากดหัวใจจํานวนมาก ซึ่งก่อนหน้านี้ "รัสเซลล์ โคครว์" กึได้โพสต์ภาพสถานที่ท่องเที่ยวในประเทศไทยรวมทั้งชื่นชมภูเก็ตแซนด์บ็อกซ์ผ่านทวิตเตอร์ส่วนตัวด้วย ขณะเดียวกันจากผลสํารวจ Holidu.co.uk เผยกรุงเทพมหานครติดอันดับหนึ่งของ Top 10 Workation เป็นเมืองที่เหมาะแก่การทํางานและพักผ่อนมากที่สุด เนื่องจากมีค่าครองชีพไม่แพง สถานที่ท่องเที่ยวหลากหลาย สิ่งอํานวยความสะดวกครบครัน และมีบริษัทสํานักงานของบริษัทข้ามชาติหลายบริษัท กรุงเทพฯ จึงเป็นอันดับ 1 ที่นักท่องเที่ยวอยากมามากที่สุด
นายธนกร กล่าวว่า พล.อ.ประยุทธ์ จันทร์โอชา นายกฯ กําชับทุกภาคส่วนเตรียมความพร้อมรองรับในการเปิดประเทศรับนักท่องเที่ยวในวันที่ 1 พ.ย. นี้ โดยเน้นย้ําทุกกิจการ/กิจกรรมต้องปฏิบัติตามมาตรการด้านสาธารณสุขอย่างเคร่งครัด เพื่อสร้างความมั่นคงด้านสาธารณสุข และความปลอดภัยด้านสุขภาพให้กับนักท่องเที่ยวชาวไทยและต่างชาติ เชื่อมั่นว่า การเปิดประเทศในวันที่ 1 พ.ย. นี้ จะเป็นที่สนใจของชาวต่างชาติ เพราะไทยยังเป็นจุดหมายของการท่องเที่ยวระดับโลก ช่วยให้คนไทยได้ประโยชน์จากกิจกรรมทางเศรษฐกิจไทยที่จะกลับมาคึกคักในช่วงปลายปีนี้ด้วย
..........................................
รัฐบาลไทย-ข่าวทำเนียบรัฐบาล-เร่งแจก ATK ปชช.กลุ่มเสี่ยง ทยอยส่งทั่วประเทศแล้วกว่า 6.7 ล้านชุด ผ่าน “เป๋าตัง” อีกกว่า 9 หมื่นชุด
วันพฤหัสบดีที่ 23 กันยายน 2564
เร่งแจก ATK ปชช.กลุ่มเสี่ยง ทยอยส่งทั่วประเทศแล้วกว่า 6.7 ล้านชุด ผ่าน “เป๋าตัง” อีกกว่า 9 หมื่นชุด
.....
นายธนกร วังบุญคงชนะ โฆษกประจําสํานักนายกรัฐมนตรีเผยความคืบหน้า การกระจายชุดตรวจโควิด-19 ATK จํานวน 8.5 ล้านชุดของ สปสช. ให้แก่ประชาชนกลุ่มเสี่ยง โดยขณะนี้ กระจายทั่วประเทศแล้วกว่า 6.7 ล้านชุด และผ่านแอป “เป๋าตัง” 95,727 ชุด
.
ใน กทม. ได้แก่ สํานักงานเขตและศูนย์บริการสาธารณสุข ซึ่งจะแจกในตลาด 410,000ชุด กลุ่มร้านเสริมสวย 20,000 ชุด กลุ่มร้านนวดสปา 56,000 ชุด กลุ่มครูอาจารย์ 300,000 ชุด กลุ่มชุมชน 420,000 ชุด และกลุ่มขนส่งสาธารณะ 440,000 ชุด นอกจากนี้ แจกผ่านหน่วยบริการ ได้แก่ รพ. คลินิก และร้านขายยาซึ่งตรวจสอบรายชื่อได้ในแอป “เป๋าตัง”
.
อ่านเพิ่มเติม คลิกhttps://www.thaigov.go.th/news/contents/details/46086
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ปล.กห. นำกำลังพลจิตอาสาเพิ่มพื้นที่สีเขียวลดภาวะโลกร้อน ณ พื้นที่อุทยานพุทธมณฑล
วันอังคารที่ 9 สิงหาคม 2565
​ปล.กห. นํากําลังพลจิตอาสาเพิ่มพื้นที่สีเขียวลดภาวะโลกร้อน ณ พื้นที่อุทยานพุทธมณฑล
เช้าวันนี้ (วันที่ 9 สิงหาคม 2565 เวลา 08.30) พลเอก วรเกียรติ รัตนานนท์ ปลัดกระทรวงกลาโหม เป็นประธานการจัดกิจกรรมจิตอาสาบําเพ็ญสาธารณประโยชน์ และบําเพ็ญสาธารณกุศลเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕ ณ พุทธมณฑล ตําบล ศาลายา อําเภอ พุทธมณฑล จังหวัดนครปฐม
โดยมีกิจกรรมประกอบด้วย การปลูกต้นไม้ ตัดแต่งกิ่งไม้ การปรับปรุงภูมิทัศน์ ทาสีรูปปั้นสัตว์ ห้องสุขาและศาลาพักคอย ให้อาหารปลาบริเวณพื้นที่ปลูกต้นไม้ของสํานักงานปลัดกระทรวงกลาโหม รวมทั้งมอบอาหารสุนัขให้เจ้าหน้าที่ผู้ดูแลเกาะสุนัขภายในพุทธมณฑล สําหรับการจัดกิจกรรมในวันนี้ ถือเป็นการบําเพ็ญสาธารณประโยชน์ และบําเพ็ญสาธารณกุศลของข้าราชการสํานักงานปลัดกระทรวงกลาโหม ที่ได้ร่วมกับดูแลช่วยเหลือสังคม เนื่องในโอกาสเฉลิมพระชนมพรรษาสมเด็จพระบรมราชชนนีพันปีหลวง อันเป็นการแสดงออกถึงความสํานึกในพระมหากรุณาธิคุณ ที่ทรงมีต่อปวงชนชาวไทย และประเทศชาติ
รัฐบาลไทย-ข่าวทำเนียบรัฐบาล-อนุมัติ 2,054 ล้าน ฟื้นฟูเศรษฐกิจฐานรากในภาคเกษตรกรรม
วันจันทร์ที่ 25 เมษายน 2565
อนุมัติ 2,054 ล้าน ฟื้นฟูเศรษฐกิจฐานรากในภาคเกษตรกรรม
วันศุกร์ที่ 22 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าฟื้นฟูเศรษฐกิจฐานรากและชุมชนในภาคเกษตรกรรม โดยอนุมัติงบประมาณกว่า 2,054 ล้านบาท สําหรับโครงการช่วยเหลือเกษตรกรที่ประสบปัญหาจากการแพร่ระบาดของโรคโควิด-19 ของ 4 มหาวิทยาลัย ได้แก่ มหาวิทยาลัยมหาสารคาม มหาวิทยาลัยเทคโนโลยีราชมงคล มหาวิทยาลัยแม่โจ้ และมหาวิทยาลัยราชภัฎมหาสารคาม เช่น โครงการวิจัยเพื่อยกระดับทักษะอาชีพในภาคเกษตรกรรม โครงการพัฒนาศักยภาพผู้ประกอบการผลิตภัณฑ์ชุมชน โครงการถ่ายทอดเทคโนโลยีและนวัตกรรมเกษตรและสมุนไพร เพื่อลดรายจ่ายเพิ่มรายได้แก่เกษตรกรด้วยเทคโนโลยีและนวัตกรรมสมัยใหม่ ครอบคลุมเครือข่ายวิสาหกิจชุมชนกว่า 16,000 กลุ่มทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมอบโอวาทผู้เกษียณอายุราชการ สลน. ให้ใช้ชีวิตหลังเกษียณฯ อยู่กับครอบครัวอย่างมีความสุข เป็นพลเมืองที่มีคุณภาพ ช่วยกันเสริมสร้างสังคมไทยให้ดีขึ้นตลอดไป
วันจันทร์ที่ 27 กันยายน 2564
นายกรัฐมนตรีมอบโอวาทผู้เกษียณอายุราชการ สลน. ให้ใช้ชีวิตหลังเกษียณฯ อยู่กับครอบครัวอย่างมีความสุข เป็นพลเมืองที่มีคุณภาพ ช่วยกันเสริมสร้างสังคมไทยให้ดีขึ้นตลอดไป
พล.อ. ประยุทธ์ จันทร์โอชา นายกรัฐมนตรี มอบโอวาทผู้เกษียณอายุราชการ สลน. ให้ใช้ชีวิตหลังเกษียณฯ อยู่กับครอบครัวอย่างมีความสุข เป็นพลเมืองที่มีคุณภาพ ช่วยกันเสริมสร้างสังคมไทยให้ดีขึ้นตลอดไป
วันนี้ (27 ก.ย.64) เวลา 09.30 น. ณ ห้องสีม่วง และโถงกลาง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายดิสทัต โหตระกิตย์ เลขาธิการนายกรัฐมนตรี นําผู้เกษียณอายุราชการของสํานักเลขาธิการนายกรัฐมนตรี (สลน.) จํานวน 8 ราย เข้าพบเพื่อรับโอวาทเป็นขวัญกําลังใจที่ได้ปฏิบัติงานด้วยความวิริยะอุตสาหะ ซื่อสัตย์สุจริต เป็นประโยชน์แก่ราชการและประเทศชาติตลอดมา โดยมี นายอนุชา บูรพชัยศรี รองเลขาธิการนายกรัฐมนตรีฝ่ายการเมือง นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร นางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร และนางสาวดวงสุดา ศรียงค์ รองเลขาธิการนายกรัฐมนตรีฝ่ายบริหาร เข้าร่วมด้วย
โอกาสนี้ นายกรัฐมนตรีกล่าวให้โอวาทแก่ผู้เกษียณอายุราชการ สลน. ว่า วันนี้ถือเป็นวันอันทรงเกียรติของทุกคนที่ได้รับราชการผ่านการทํางานและประสบการณ์ต่าง ๆ ทั้งยากลําบากและมีความสุข โดยไม่มีปัญหาใด ๆ เกิดขึ้นในการทํางานจนครบอายุเกษียณราชการ 60 ปี มาเป็นอย่างดี ซึ่งเวลาต่อจากนี้จะเป็นช่วงเวลาที่ผู้เกษียณอายุราชการฯ ทุกคนจะได้ใช้ชีวิตหลังเกษียณอยู่กับครอบครัว ลูกหลาน และทําในสิ่งที่ตนเองต้องการ ที่เป็นประโยชน์ต่อตนเองและผู้อื่นอย่างมีความสุข ทั้งนี้ คุณงาม ความดีที่ทุกคนได้ปฏิบัติหน้าที่และทํางานเพื่อประชาชนและประเทศชาติด้วยความซื่อสัตย์ สุจริต เสียสละ ตลอดระยะเวลาที่ผ่านมา จะเป็นบุญกุศลทําให้ทุกคนมีความสุขอย่างยั่งยืนหลังจากเกษียณอายุราชการไป พร้อมกันนี้ขอให้ผู้เกษียณอายุราชการฯ ทุกคนดูแลสุขภาพตนเองให้แข็งแรงเหมาะสมกับวัยอยู่เสมอ ควบคู่กับการพัฒนาตนเองให้ทันการเปลี่ยนแปลงและสถานการณ์ที่เกิดขึ้น อย่างไรก็ตาม แม้ทุกคนจะเกษียณอายุราชการไปแล้วแต่ก็ยังเป็นครอบครัวเดียวกันอยู่เสมอ และสิ่งเหล่านี้จะเป็นความภาคภูมิใจที่จะติดตัวทุกคนตลอดไป
ในตอนท้าย นายกรัฐมนตรีกล่าวอวยพรให้ผู้เกษียณอายุราชการฯ ทุกคนและครอบครัวประสบแต่ความสุข ความเจริญ และสิ่งที่ดีงาม มีอายุยืนยาว เพื่อเป็นพลเมืองที่มีคุณภาพ ในการที่จะช่วยกันเสริมสร้างสังคมของประเทศไทยให้ดีขึ้นตลอดไป โดยนายกรัฐมนตรีได้มอบของที่ระลึก (ชุดเหรียญที่ระลึกพระพุทธปัญจภาคี (ชนิดเงินเล็ก) แก่ผู้เกษียณอายุราชการฯ ด้วย
---------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 12 – 19 พฤษภาคม 2565
วันศุกร์ที่ 20 พฤษภาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 12 – 19 พฤษภาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 12 – 19 พฤษภาคม 2565 พบการกระทําผิด จํานวน 597 คดี คิดเป็นเงินค่าปรับ 15.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 12 – 19 พฤษภาคม 2565) พบว่ามีการกระทําผิด จํานวน 597 คดี คิดเป็นเงินค่าปรับ 15.18 ล้านบาท โดยแยกเป็น สุรา จํานวน 322 คดี ค่าปรับ 2.48 ล้านบาท ยาสูบ จํานวน 212 คดี ค่าปรับ 5.97 ล้านบาท ไพ่ จํานวน 7 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 29 คดี ค่าปรับ 2.49 ล้านบาท น้ําหอม จํานวน 2 คดี ค่าปรับ 3.68 ล้านบาท รถจักรยานยนต์ จํานวน 16 คดี ค่าปรับ 0.41 ล้านบาท และสินค้าอื่น ๆ จํานวน 9 คดี ค่าปรับ 0.10 ล้านบาท โดยมีของกลางแยกเป็นน้ําสุรา จํานวน 9,037.760 ลิตร ยาสูบ จํานวน 14,541 ซอง ไพ่ จํานวน 623 สํารับ น้ํามันและผลิตภัณฑ์น้ํามัน จํานวน 85,430.000 ลิตร น้ําหอม จํานวน 109,342 ขวด รถจักรยานยนต์ จํานวน 26 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 19 พฤษภาคม 2565 พบว่ามีการกระทําผิด จํานวน 17,437 คดี คิดเป็นเงินค่าปรับ 319.28 ล้านบาท โดยแยกเป็น สุรา จํานวน 9,411 คดี ค่าปรับ 82.76 ล้านบาท ยาสูบ จํานวน 5,997 คดี ค่าปรับ 158.35 ล้านบาท ไพ่ จํานวน 281 คดี ค่าปรับ 2.83 ล้านบาท น้ํามันและผลิตภัณฑ์น้ํามัน จํานวน 512 คดี ค่าปรับ 22.96 ล้านบาท น้ําหอม จํานวน 81 คดี ค่าปรับ 7.83 ล้านบาท รถจักรยานยนต์ จํานวน 763 คดี ค่าปรับ จํานวน 17.51 ล้านบาท และสินค้าอื่น ๆ จํานวน 392 คดี ค่าปรับ 27.04 ล้านบาท โดยมีของกลางแยกเป็นน้ําสุรา จํานวน 143,811.684 ลิตร ยาสูบ จํานวน 3,055,815 ซอง ไพ่ จํานวน 18,272 สํารับ น้ํามันและผลิตภัณฑ์น้ํามัน จํานวน 722,140.000 ลิตร น้ําหอม จํานวน 8197,651 ขวด รถจักรยานยนต์ จํานวน 937 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/800-2565-12-19-2565-24
รัฐบาลไทย-ข่าวทำเนียบรัฐบาล-"นรม.และรมว.กห. สั่งกองทัพ คงเข้มข้นคุมชายแดนและสนับสนุนตั้ง CI และ รพ.สนาม รับมือโอมิคอน"
วันจันทร์ที่ 28 กุมภาพันธ์ 2565
"นรม.และรมว.กห. สั่งกองทัพ คงเข้มข้นคุมชายแดนและสนับสนุนตั้ง CI และ รพ.สนาม รับมือโอมิคอน"
พ.อ.วันชนะ สวัสดี รองโฆษก กห. เปิดเผยว่า เวลา พล.อ.ชัยชาญ ช้างมงคล รมช.กห. พร้อม ปล.กห. ได้ร่วมประชุมกับทุกเหล่าทัพ ตร.และ กอ.รมน.ผ่าน ระบบ VTC ณ ศาลาว่าการกลาโหม
เพื่อติดตามสถานการณ์และสนับสนุนรัฐบาลแก้ปัญหาวิกฤตโควิดที่พบผู้ติดเชื้อโอมิครอนมากขึ้น
รมช.กห. ได้กล่าวย้ําว่าพล.อ.ประยุทธ์ จันทร์โอชา นรม.และรมว.กห. ขอบคุณกําลังพลที่ร่วมหมุนเวียนบริจาคโลหิตต่อเนื่องแล้ว กว่า 70 ล้านมิลลิลิตร ยามวิกฤตขาดแคลนโลหิตในการช่วยเหลือชีวิตผู้ป่วยฉุกเฉินได้มากที่ผ่านมา
นรม.และรมว.กห.ยังกําชับสั่งการทุกเหล่าทัพ โดยเฉพาะ กองกําลังป้องกันชายแดนทั้งทางบกและทางน้ํา ให้คงความเข้มข้นในการสกัดกั้นและทําลายเครือข่ายการลักลอบเข้าเมืองผิดกฎหมาย ให้ถึงผู้นําพาและผู้อยู่เบื้องหลังทั้งหมดไม่มียกเว้น
พร้อมกันนี้ ขอให้ติดตามสถานการณ์และเตรียมความพร้อมสนับสนุน ศบค.ในการรับมือกับการแพร่ระบาดของโอมิครอนซึ่งพบผู้ป่วยติดเชื้อมากขึ้น โดยขอให้ทุกเหล่าทัพเตรียม รพ.สนาม ทั่วประเทศกว่า 8,500 เตียง และหน่วยทหาร ที่จัดทําเป็นแยกกักตัวชุมชน (CI) กว่า 50 แห่ง รวมกว่า 3,200 เตียง ให้พร้อมใช้งานทันที
พร้อมทั้งจัดเตรียมระบบขนส่งรับตัวผู้ป่วยแยกจากชุมชนออกสู่การรักษา (ศูนย์การเคลื่อนย้าย) รวมทั้งขอให้สนับสนุนการจัดตั้งศูนย์ปฏิบัติการภาวะฉุกเฉิน (EOC) ระดับพื้นที่ในกรุงเทพมหานคร ทั้ง 50 เขตและทุกจังหวัด เพื่อสนับสนุนระบบสาธารณสุขรองรับสถานการณ์ผู้ติดเชื้อที่มีแนวโน้มมากขึ้นอย่างต่อเนื่องในวงกว้าง
รัฐบาลไทย-ข่าวทำเนียบรัฐบาล-รมว.วธ. บันทึกเทปกล่าวแสดงความยินดีแก่ผู้ได้รับรางวัลสื่อสร้างสรรค์คุณธรรมอวอร์ด ปี ๒๕๖๓ และกล่าวรับมอบข้อเสนอเชิงนโยบายการขับเคลื่อนคุณธรรมในวิถีใหม่
วันอังคารที่ 24 สิงหาคม 2564
รมว.วธ. บันทึกเทปกล่าวแสดงความยินดีแก่ผู้ได้รับรางวัลสื่อสร้างสรรค์คุณธรรมอวอร์ด ปี ๒๕๖๓ และกล่าวรับมอบข้อเสนอเชิงนโยบายการขับเคลื่อนคุณธรรมในวิถีใหม่
บันทึกเทปกล่าวแสดงความยินดีแก่ผู้ได้รับรางวัลสื่อสร้างสรรค์คุณธรรมอวอร์ด ปี ๒๕๖๓ และกล่าวรับมอบข้อเสนอเชิงนโยบายการขับเคลื่อนคุณธรรมในวิถีใหม่ พร้อมกล่าวปิดงานสมัชชาคุณธรรมแห่งชาติ ครั้งที่ ๑๑
วันที่ ๒๔ สิงหาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม บันทึกเทปกล่าวแสดงความยินดีแก่ผู้ได้รับรางวัลสื่อสร้างสรรค์คุณธรรมอวอร์ด ปี ๒๕๖๓ และกล่าวรับมอบข้อเสนอเชิงนโยบายการขับเคลื่อนคุณธรรมในวิถีใหม่ พร้อมกล่าวปิดงานสมัชชาคุณธรรมแห่งชาติ ครั้งที่ ๑๑ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-รัฐมนตรีฯ ดีอีเอส ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 'พระราชินี
วันศุกร์ที่ 3 มิถุนายน 2565
รัฐมนตรีฯ ดีอีเอส ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 'พระราชินี
รัฐมนตรีฯ ดีอีเอส ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา 'พระราชินี
เมื่อวันที่3มิถุนายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมพร้อมด้วยนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมและนางสาวสุกันยาณียะวิญชาญผู้ตรวจราชการกระทรวงฯเข้าร่วมพิธีทําบุญตักบาตรถวายพระราชกุศลเนื่องในโอกาสวันเฉลิมพระชนมพรรษาสมเด็จพระนางเจ้าฯพระบรมราชินี3มิถุนายน2565ณท้องสนามหลวง ซึ่งรัฐบาลได้จัดกิจกรรมเฉลิมพระเกียรติสมเด็จพระนางเจ้าฯพระบรมราชินีโดยมีพล.อ.ประยุทธ์จันทร์โอชานายกรัฐมนตรีและภริยาเป็นประธานในพิธีทางศาสนามีพิธีทําบุญตักบาตรถวายพระราชกุศลเวลา07.30น.จํานวน145รูปส่วนภูมิภาคทุกจังหวัดจัดพิธีณศาลากลางจังหวัดหรือสถานที่ที่เหมาะสมและในต่างประเทศสถานเอกอัครราชทูตและสถานกงสุลพิจารณาการจัดพิธีตามที่เห็นสมควรและเหมาะสม
***************
รัฐบาลไทย-ข่าวทำเนียบรัฐบาล-ครม.เห็นชอบร่างกรอบเจรจา “ความตกลงว่าด้วยความเป็นหุ้นส่วนรอบด้านสหภาพยุโรป-ไทย”
วันจันทร์ที่ 30 พฤษภาคม 2565
ครม.เห็นชอบร่างกรอบเจรจา “ความตกลงว่าด้วยความเป็นหุ้นส่วนรอบด้านสหภาพยุโรป-ไทย”
ครม.เห็นชอบร่างกรอบเจรจา “ความตกลงว่าด้วยความเป็นหุ้นส่วนรอบด้านสหภาพยุโรป-ไทย”
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 30 พฤษภาคม 2565 ว่า ครม.เห็นชอบร่างกรอบการเจรจากรอบความตกลงว่าด้วยความเป็นหุ้นส่วนและความร่วมมือรอบด้านระหว่างสหภาพยุโรปและรัฐสมาชิกกับราชอาณาจักรไทย (Partnership and Cooperation Framework Agreement: PCA) ตามที่กระทรวงการต่างประเทศเสนอ เพื่อให้คณะผู้แทนไทยใช้เป็นกรอบในการเจรจากับฝ่ายสหภาพยุโรป อันจะนําไปสู่การจัดทํากรอบความตกลงกรอบความตกลงว่าด้วยความเป็นหุ้นส่วนและความร่วมมือรอบด้านระหว่างกันในอนาคต
ร่างกรอบเจรจาฯ ฉบับนี้ มีวัตถุประสงค์เพื่อ 1)กําหนดทิศทางความสัมพันธ์และความร่วมมือในด้านต่างๆ ระหว่างไทยกับสหภาพยุโรปบนพื้นฐานของผลประโยชน์ร่วมกัน 2)ยกระดับความร่วมมือของทั้งสองฝ่ายให้ใกล้ชิดและครอบคลุมในทุกมิติมากขึ้น 3)ส่งเสริมศักยภาพและขีดความสามารถในการแข่งขันของไทยให้สอดคล้องกับมาตรฐานสากลและกระแสการพัฒนาของโลก 4)แสดงเจตนารมณ์ของไทยในการเป็นหุ้นส่วนของสหภาพยุโรป โดยจะดําเนินการภายใต้ขอบเขตความร่วมมือ อาทิ 1)ความร่วมมือด้านการค้าและการลงทุน และนโยบายเศรษฐกิจการคลังอื่นๆ เช่น มาตรการสุขอนามัยและสุขอนามัยพืช ระบบอาหารที่ยั่งยืน 2)ความร่วมมือด้านเสรีภาพ ความมั่นคงและการยุติธรรม เช่น ความร่วมมือด้านนิติธรรม ความเท่าเทียมทางเพศ การคุ้มครองข้อมูลส่วนบุคคลและความเป็นส่วนตัว และ 3)ความร่วมมือด้านอื่นๆ เช่น เทคโนโลยีสารสนเทศและการสื่อสาร ความมั่นคงทางไซเบอร์ วิทยาศาสตร์ เทคโนโลยีและนวัตกรรม การรับมือกับการเปลี่ยนแปลงสภาพภูมิอากาศ เป็นต้น
นางสาวรัชดากล่าวว่า กลไกในการติดตามภายใต้ร่างกรอบเจรจา จะขับเคลื่อนโดยการจัดตั้งคณะกรรมการร่วม (Joint Committee) ระหว่างฝ่ายไทยกับสหภาพยุโรป เพื่อทบทวนและพิจารณาการปฏิบัติตามการตีความ ตลอดจนกลไกการระงับข้อพิพาทภายใต้ขอบเขตของกรอบความตกลงฯ ซึ่งการระงับข้อพิพาทนั้น จะกระทําตามหลักสากลตามกฎหมายระหว่างประเทศ โดยเปิดโอกาสให้ทั้งสองฝ่ายได้หารือเพื่อหาทางออกที่เห็นพ้องต้องกันภายใต้กลไกคณะกรรมการร่วม
“เมื่อกรอบความตกลงว่าด้วยความเป็นหุ้นส่วนและความร่วมมือรอบด้านระหว่างสหภาพยุโรปและรัฐสมาชิกกับไทยผลบังคับใช้ จะเป็นประโยชน์อย่างยิ่งในการกําหนดทิศทางความสัมพันธ์ระหว่างไทยกับสหภาพยุโรปอย่างมีแบบแผนในระยะยาว อันจะนําไปสู่การเจรจาความตกลงหรือพิธีสารทวิภาคีเฉพาะอื่น ๆ ระหว่างกัน เช่น ความตกลงการค้าเสรีความตกลงด้านการลงทุน และพิธีสารเกี่ยวกับความร่วมมือด้านศุลกากรด้วย แต่ก่อนที่จะไปถึงจุดนั้น เมื่อถึงขั้นตอนลงนามข้อตกลงเป็นลายลักษณ์อักษร ต้องผ่านกระบวนการของรัฐสภาก่อน” นางสาวรัชดากล่าว
รัฐบาลไทย-ข่าวทำเนียบรัฐบาล-ดีอีเอส ร่วมหารือเตรียมความพร้อมช่วงไทยเป็นเจ้าภาพการประชุมผู้นำเขตเศรษฐกิจเอเปค ปี 2565
วันอังคารที่ 22 มิถุนายน 2564
ดีอีเอส ร่วมหารือเตรียมความพร้อมช่วงไทยเป็นเจ้าภาพการประชุมผู้นําเขตเศรษฐกิจเอเปค ปี 2565
ดีอีเอส ร่วมหารือเตรียมความพร้อมช่วงไทยเป็นเจ้าภาพการประชุมผู้นําเขตเศรษฐกิจเอเปค ปี 2565
เมื่อวันที่21มิถุนายน2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนปลัดกระทรวงดิจิทัลเพื่อเศรษฐกิจและสังคมร่วมการประชุมคณะอนุกรรมการด้านสารัตถะเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่2/ 2564ผ่านระบบการประชุมทางไกลณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีรองนายกรัฐมนตรีและรัฐมนตรีว่าการกระทรวงการต่างประเทศ(นายดอนปรมัตถ์วินัย)เป็นประธานการประชุมฯทั้งนี้การประชุมดังกล่าวได้จัดขึ้นเพื่อพิจารณาให้ความเห็นชอบผลลัพธ์ที่เป็นรูปธรรม(Deliverables)ของเอเปคในปี2565ที่ไทยจะเป็นเจ้าภาพรวมถึงข้อริเริ่ม/ข้อเสนอโครงการโดยให้มีความสอดคล้องกับประเด็นสําคัญ(Priorities) 3ด้านได้แก่การอํานวยความสะดวกการค้าและการลงทุนการฟื้นฟูความเชื่อมโยงและการส่งเสริมการเจริญเติบโตที่ยั่งยืนและครอบคลุมก่อนที่จะนําเสนอต่อที่ประชุมคณะกรรมการระดับชาติฯครั้งที่2/2564 เพื่อให้ความเห็นชอบต่อไป
ในการนี้กระทรวงดิจิทัลเพื่อเศรษฐกิจและสังคมได้เสนอการจัดกิจกรรมเสวนาICT Roundtable for TEL64หัวข้อ“Towards the NEXT Normal: the Future of Digital Manpower”เป็นDeliverablesของไทยโดยกิจกรรมดังกล่าวกําหนดจะจัดขึ้นในช่วงที่กระทรวงฯจะเป็นเจ้าภาพการประชุมคณะทํางานเอเปคด้านโทรคมนาคมและสารสนเทศ(APEC Telecommunications and Information Working Group: APEC TEL WG)ครั้งที่64ในปี2565
***********